Am 07:45 bin  ich scho abgholt worde für d'OP. S'Mami hät mich no bis vor de OPS begleitet und dänn han ich au scho pfüüseled und s'Mami hät ganz wässerigi Auge gha wo sie gange isch. Glaub sie isch wieder truurug gsi, kombiniert mit ere grosse Portion Angst.    Nachher sind mini Eltere go en Kafi trinke, id Stadt für mich go Chleidli shoppe und sind vo mim liebe Gotti zum z'Mittag iglade worde. D'Ziit isch erstundlich schnäll verbii gange wo dänn au scho s'Telefon vom Herr Doktor cho isch, es seig alles guet  gange. Ups, da rolled ja bim Mami scho wieder Trändli...  Dänn bini uf d'Intensivstation verleit worde.